
E^xperimentr-,  quae  hoc  loco  sumus  exposituri,  exi- 
guam solum  majoris  operis  constituunt  partem,  quo 
sequentem  materiem  a grat.  facultate  medica  propo- 
sitam in  liquidum  .ducere  studui,  atque  haec  fuerunt 
thesis^  verba*  „ Indagentur  structura  et  virtutes  ple- 
xuum nervorum;  anatomica  et  microscopica  obser- 
vatione exquiratur,  utrum  fibrillae  quae  vocantur 
primitivae  nervorum  plexum  brachialem,  lumbalem, 
sacralemve,  intrantes  in  ipso  plexu  confluant,  an  sine 
vera  earam  anastomosi  solummodo  decussentur,  mi- 
sceantur, novo  ut  ordine  prodeant;  praeterea  expe- 
rimentis in  animalibus  fiigidi  calidive  sanguinis 
instituendis  evincatur,  utrum  irritatio  iii  nervum, 
qui  plexum  intrat,  agens  per  consensum  in  toto 
plexu  et  per  nervos  inde  oriundos  ad  omnes  muscu- 
los propagetur,  an  irritatio  nervi  intrantis  per  ali- 
quas solum  plexus  partes  in  continuatas  ejusdem 


nervi  fibrillas  singulosqnc  miiscnlos  agafj  unde  na- 
tura plexuum  nervosorum  eorumque  differentia  ab 

anastomosibus  vasorum  dilucidetur/^ (iuod 

ad  experimenta  postulata  attinet,  in  cuniculis  et  ra- 
nis institui  multa.  Ilie  autem  nonnisi  illa  in  me- 
dium defero,  quae  in  ranis  feci.  Q,uo  loco  res, 
partibus  reliquis  operis  mei  desideratis,  aliquantu- 
lum in  obscuro  haereant,  ad  illud  opus  ipsum  re- 
jicio lectorem,  quod,  brevi  temporis  spatio  praeter- 
lapso, in  lucem  proditurum  esse  spero,  quodque 
delineationes  continebit  experimentis  recte  compre- 
hendendis ac  judicandis  maxime  accommodatas. 

Quod  ad  anatomiam  plexus  lumbalis  ranae  escu- 
lenlae,  ad  dissertationem  de  Daeni  De  differentia 
et  nexu  inter  nervos  vitae  org.  etc.  lectorem  rejicio. 


> 


EXPERIMENTA  DE  PLEXU  LUMBALI  RANAE. 

^^uaecunque  de  fibrarum  confluxu  et  decussatione  dici 
potest,  ad  omues  plexus  spinales  sunt  referenda.  JMuel- 
ler  primum  in  ranae  plexu  lumbali  veram  anastomosiii 
abnegantia  instituit  experimenta,  ut  nervos  in  plexuni  in- 
trantes singulos  irritaret.  Similia  de  Daen  (1)  experie- 
batur, ea  methodo  usus,  ut  nervos  singulos  dissecaret 
eventusque  observaret.  Utriusqxie  experimenta  opinionem 
de  fibris  supra  propositam  confirmare  videntur.  Contra 
Panizza  (2),  qui  similia  ac  de  Daen  fecit  experimenta, 
hinc  inde  contraria  evenerunt,  ita  ut  ejus  judicia  a su- 
pra expositis  prorsus  recedant  adeoque  fibras  confluere 
auctor  existimet.  In  hac  opinionum  diversitate,  simili 
ratione,  qua  Mueller,  de  Daen  et  Panizza,  in  ranis  feci 
experimenta,  et  quae  mihi  evenere  adeo  firma  certisque 
limitibus  circumscripta  sunt,  ut,  praesertim,  quum  effe- 
ctus mirum  in  modum  cum  anatomico  fibrarum  decursu 
conveniunt,  nec  momentano  de  hac  re  dubius  restem. 

Brevi  primum  Dluelleri  ct  de  Daenii  cxperimcntoruni 
mentionem  faciam.  Mueller  inguinalis  irritatione  convul- 


si) de  diff.  et  nexu  inter  nervos  vitae  animalis  el  organicae. 
(2)  Recherches  Rperiinciilali  soprn  i nervi.  l’avia  1831.  i>.  40. 

fiiones  in  Interno  femoris  latere  proficisci  vidit.  Crura- 
lis stimulo  affectus  femoris,  cruids,  sed  non  pedis  agita- 
tiones produxit.  Ischiadici  irritationcin  feinoids,  cruris 
ct  pedis  convulsiones  sequebantur.  In  universum  quae 
mihi  experimentis  evenere,  a JMuellero  non  abhorrent,  nisi 
quod,  inguinali  irritato,  etiam  externi  femoris  lateris  su- 
perior pars  agitari,  crurali  autem  stimulato,  etiam  pedem 
evidenter  quamvis  non  insigniter  convelli  vidi.  Omnes 
alias  diversitates  accurate  explicabo,  simulque  demon- 
strabo, semper  illas  anatomici  fibrarum  decursus  diver- 
sitatibus niti,  itaque  quae  experimenta  in  cuniculis  facta 
me  docuerunt,  egregio  modo  et  hic  constare,  dilucide 
ante  oculos  ponam. 

da  DaenU  experimenta.  Nervo  inguinali  persecto,  fe- 
moris ad  abdomen  attractio  cessabat,  crurali  intersecto, 
omnis  et  femoris  ct  cruris  musculorum  motus  tollebatur, 
' pedis  mobilitas  integra  restabat.  Rami  inguinalem  cum 
crurali  conjungentis  sectione  facta,  femoris  ad  abdomen 
attractio  prorsus  impediebatur.  Idem  accidit,  nervo  in- 
guinali infra  hanc  conjunctionem  perscisso.  Nervum  ischia- 
dicum (truncum  communem)  vel  longitudinali  directione 
partitum  sectione  loco , quo  utraque  radix  convenit,  in- 
cepta, eadem  sequebantur,  ac  si  totus  n.  ischiadici  trun- 
cus persectus  fuisset.  Tertio  plexus  lumbalis  nervo,  ni- 
mirum ischiadico  persecto  pes  atque  M*us  maximam  par- 
tem paralysi  afficiebantur. 

Ab^hisco  experimentorum  clfcctibus,  qui  mihi  eve- 
nere, nonuunquam  recedebant.  Fusius  has  diversitates 
exponam,  ubi  mea  experimenta  describam , quibus  sem- 
per  delectabar,  proptcrca  quod  irritationis  eventus  cum 
anatomicis  rationibus  tam  arcto  cohaerebant  nexu  ct  simi- 
litudine. Ilie  tantum  monuerim,  sublatam  femoris  attra- 
ctionem, quae  a de  Daeni  observabatur,  Panizzan  fugie- 

bat,  ine  autem  modo  offendebat,  modo  latebat,  haud 
parvi  esse  momenti,  quoniam  Panizxa  suis  experimentis 
ductus,  veram  fibrarum  auastomosin  exstare  judicavit, 
contra  quam  opinionem,  quae  equidem  de  decussatione 
in  plexu  et  anastomosi  dicebam  vehementer  militant.  Et 
hic  inter  utrumque  verum  positum  est.  Certe  si  de  Daen 
et  Panizxa  experimentorum  copiam  auxissent,  attractio- 
nem ad  abdomen  modo  laesam  modo  illaesam  repe- 
rissc^t. 

Dissectis  abdominis  integumentis , et  visceribus  ad 
latus  sepositis  sine  difficultate  totum  plexum  lumbalem 
attingimus.  Haud  aegre  unusquisque  nervus  singulatim 
persecari  laminaeque  viteae  imponi  potest.  Quam  ratio- 
nem secutus,  cuique  nervo,  modo  parvi  forcipis  (Pincette) 
modo  galvanismi  auxilio  uno  laminarum  pari  stimulum 
intuli.  — Ranae  mechanico  irritamento  per  acum  allato 
bene  afficiuntur  certosquo  effectus  producunt,  ac  prae- 
monendum mihi  est,  no  in  crebrarum  repetitionum  vi- 
tium incidam,  irritationem  sive  per  acum  sive  galvanis- 
nniin  unius  laminarum  paris  auxilio  effectam,  eadem 
semper  secuta  esse.  Ad  musculorum  convulsiones  di- 
stinguendas pellem  do  extremitate  detraxi,  ut  vero  se- 
ctionum singulorum  nervorum  sequelas  cognoscerem, 
semper  aut  extremitati  aut  aliis  corporis  partibus  sive 
acu,  sive  forcipe  irritamentum  attuli, 

Equidem  hic  summam  per  multorum  experimento- 
' rum  et  irritatione  et  sectione  institutorum  propono. 
Singulorum  enim  experimentorum  singulis  in  ranis  fa- 
ctorum enumeratio  nimis  longa  esset,  crebrasque  repe- 
titiones exhiberet,  lectorem  denique  ad  judicandos  ct 
comparandos  eventus  minus  aptum  redderet, 

A.  JrrUalio  n.  vnffuinalis.  Musculi  subsultant  Ilia- 
cus, Pectineus,  Adductores  ct  Tensor  fasciae  latae.  

B.  Irritatio  n,  cruralis.  (Singulos  musculos  ad 
parcendum  spatio  et  lectoris  tempori  haud  enumero,  quod 
bi  hisce  experiincntis  superfluum  esset,  ubi  autem  opus 
est,  quemque  singulum  expono.)  — In  femoris  musculis, 
validissimae  convulsiones  conspiciuntur,  imprimis  in  ex- 
terno latere  (superficialibus  musculis  sepositis  etiam  Ilia- 
cum agitari  videmus),  minus  cruris  musculi  agitantur, 
quorum  qui  in  posteriore  cruris  latere  positi  sunt  for- 
tiores agitationes  exhibent,  levissime  ita  tamen  ut,  atten- 
tione adversa  bene  sit  dignoscendum,  omnes  pedis  mu- 
sculi moventur.  — Casus  quibus  subsultus  prorsus  de- 
ficiebant rarissime  erant  ideoque  exceptionibus  sunt  ad- 
numerandi.  Irritatio  hujus  nervi  modo  nullum  extre- 
mitatis motum,  modo,  membro  libere  pendente,  levem 
cruris  et  pedis  extensio,  modicamque  digitorum  flexio- 
nem efficit 

C.  Irritatio  n.  Ischiadici.  Vehementissime  pedis  et 
cruris  musculi  subsultant,  imprimis  in  posteriore  cruris 
parte  siti,  debilius  femoris  musculi  agitantur,  inter  quos 
qui  interno  latere  locum  habent  fortius  convelluntur. 
i)lusculu$  Iliacus  solus  subsultu  carct.  Et  hic,  membro 
libere  haerente  modo  nulla  motio  modo  idem  conspici- 
tur, quod  sub  B attulimus.  — 

D.  Pudendi  ante  plexum  irritatio  nullam  agitatio- 
nem produxit. 

JP.  Irritatio  rami  cruralem  cum  Inquinali  conjun- 
gentis, IIoo  iu  casu  cruralis  ramus  ad  inguinalem  de- 
scendit. IVisi  ramus  nimis  parvus  sit,  facili  negotio  ali- 
quid chartae  densae  supponi  potest,  Blusculi  subsul- 
tant Iliacus  (idque  fortius  quam  iu  experimentis  hucus- 
que factis)  rectus  femoris,  Pectineus,  adductores,  elTcctus 
Igitur  cum  illis  conveniunt,  qui  irritationem  n.  inguina- 
lis (vide  Exprt,  A.)  sequebantur.  Quo  do  novo  pulchra  ac 


9 


simplici  ratione  demonstratur,  ramos  post  inguinalis  cum 
ramo  eonjuiictivo  conjunctionem  ortos  fibris  et  rami  con- 
junctivi et  inguinalis  instrui. 

I'.  Irritatio  n.  inguinalis  postquam  ramum  conjun- 
ctivum recepit.  lidem  musculi  convelluntur  qui  irrita- 
tione nervi  ante  rami  conjunctivi  receptionem  move- 
bantur. 

6r.  Irritatio  inguinalis  ante  conjunctionem  cum  ramo 
conjunctivo,  infra  conjunctionis  locum  persecti.  Ne  mi- 
nima agitatio  excitatur.  Quod  iterum  pulchro  ac  sim- 
plicissimo modo  probat  et  confirmat  opinionem,  in  de- 
scendente ramo  conjunctivo  deesse  decussationem  fibra- 
rumque confluxum  nullum  locum  habere. 

//.  Irritatio  cruralis,  ramo  conjunctivo  persecto,  il- 
laesis reliquis  partibus.  Musculi,  ut  in  experimento  S 
convelluntur  excepto  iliaco. 

llacc  summam  efficiunt  eorum,  quae  multis  in  ra- 
mis expertus  sum,  quaeque  ab  anatomica  ratione,  cujus 
infra  pluribus  mentionem  faciam,  prorsus  non  aberant. 
Mirum  in  modum  his  effectibus  illi  respondent,  qui  ner- 
vis in  iisdem  ranis  secundum  de  Daenii  modum  uno  post 
alterum  dissectis  evenere. 

I.  Nervi  inguinalis  ante  plexum  sectio.  In  sectio- 
nis momento  saepe  vehementem  femoris  ad  abdomen  at- 
tractionem animadverti,  quam  femoris  quies  excipit.  Mul- 
tis in  casibus  femoris  attractionem  sine  difficultate  eve- 
nire vidi,  in  aliis,  extremitate  quam  vehementissime  irri- 
tata, attractio  per  aliquod  temporis  spatium  impedita 
vel  sublata  videbatur,  peragebatur  tamen  de  novo  attra- 
ctio, non  sola  levatio  post  aliquam  animalis  quietem,  di- 
gitis acus  auxilio  punctis  vel  alia  irritatione  effecta ; in 
aliis  denique  attractio  prorsus  desiderabatur  — in  his 
ramum  conjunctivum  plerumque  admodum  tenuem,  in- 

guinalcm  autem  culmodum  crassum  reperi,  uude  fit,  'ut 
paucae  rami  conjunctivi  fibrae  femoris  attractionem  ef- 
ficere haud  valeant. 

K.  Inguinali  dissecto  et  cruralem  dissecui.  Quo 
attractio -prorsus  tollitur.  Facillime  pedis  motus  perfi- 
ciuntur, pi^aeterca  multis  in  casibus,  aliquo  temporis  spa- 
tio praeterlapso,  quamquam  non  vehementer  tamen  di- 
lucidas femoris  flexiones  et  extensiones  conspicimus. 

L.  Postea  Ischiadicum  perscidi.  Tota  extremitas 
j)aralysi  laborat. 

i>/.  Sectio  inguinalis  post  rami  conjunctivi  rece- 
ptionem. Femoris  ad  ahdomcu  attractio  proi^sus  tolli- 
tur, singuli  tamen  erant  casus,  quibus  ceteris  paribus 
maxime  levem  femoris  levationem  animadverti,  attractio 
tamen  nunquam  perfecta  apparuit, 

N.  Sectio  rami  conjunctivi  illaesis  reliquis  nervis. 
Mobilitas  prorsus  non  turbatur,  attractio  ad  abdomen, 
quamquam  nou  crebre  ac  nonnisi  leviter  t<'^uicn  dilucido 
et  perfecte  peragitur.  Singulis  iisque  raris  iu  casibus 
attractionem  prorsus  fere  impeditam  vidi,  simul  autem, 
rebus  anatomice  disquisitis,  ramum  conjunctivum  inultq 
crassiorem  quam  inguinalem  reperi,  ita  i t exigua  ingui- 
nalis fibrarum' copia  non  sufficeret  ad  attractionem  pro- 
vocandam. 

O.  Sectio  rami  conjunctivi  (a  crurali  ad  inguinalem 
tendentis  secundum).  Quae  qui  inguinali  persecto,  facta 
est,  attractio  ad  abdomen  tollitur,  ac,  nisi  egregie  me  fe- 
fellerit, levis  femoris  levatio  adesse  videbatur. 

P.  Sectio  cruralis,  illaesis  reliquis  nervis.  Omnis 
ia  universum  mobilitas  turbata  vel  debilitata,  tamen  non 
prorsus  sublata.  Attractio,  quamquam  debiliter  et  raro, 
tamen  perfecte  peragitur,  ac  solum,  ubi  ramus  conjun- 

ctivus  multo  crassior  inguinali  apparebat,  attractio  inulto 
magis  debilitata  erat.  Maxime  femoris  et  cruris  llexio 
et  extensio  turbatae,  bas  tamen  non  prorsus  sublatas 
esse  longa  corporis,  stimulatio  nobis  persuadet,  pedis  mo- 
tus omnium  perfectissimi  sunt.  Femoris  musculi  nequa- 
quam bic  paralysi  affecti  sunt,  neque  valet  bic,  quod  for- 
san aliquis  opponere  possit,  niti  nimirum  cruris  flexio- 
nem et  extensionem  in  nota  relatione  musculorum  ex- 
tremitatum omnium  Batraebiorum,  quae  flat,  ut  femur 
neque  flecti  neque  extendi  queat  absque  cruris  flexione 
aut  extensione,  flexo  vero  aut  extenso  cimre  pes  eandem 
directionem  sequatur  necesse  sit.  Cui  oppositioni,  ex- 
perimento K supra  exposito  occurrimus,  quo  post  dis- 
sectum inguinalem,  cruralem  perscidimus,  ideoque  flexio 
et  extensio  femoris  cessavere,  crus  tamen,  pedem  digi- 
tosque flectendi  atque  extendendi  facultas  debilitata  qui- 
dem, perduravit. 

Q.  Sectio  Ischiadici,  reliquis  nervis  illaesis  omni- 
bus. Omnes  in  genere  motus  aliquantum  debilitati.  At- 
tractio femoris  ad  abdomen  omnium  perfectissima.  Fle- 
xio et  extensio  cruris  adsunt,  pedis  et  digitorum  ma- 
xime imminutae,  nec  nisi  insigni  extremitatis  irritamento 
adbibito,  vel  spasmo,  quo  experimentis  instituendis  saepe 
rana  corripitur,  intrante,  dilucide  in  oculos  cadunt.  — 
Membrana  natatoria  inter  digitos  posita  modo  tenditur 
modo  laxatur.  — Raris  in  casibus  pedis  motus  sublatus 
est,  quod  cum  illis  casibus,  ubi  cruralis  irritationi  nulla 
pedis  agitatio  successit,  omnino  convenit,  cujus  rei  ex- 
plicatio anatomica  infra  docebitur. 

Ut  certiorem  me  redderem,  baec  non  a memorata 
musculari  relatione  pendere,  primum  cruri  solum  flexam 
positionem  exbibui,  idque  dcin  extendi  vidi.  Tum  pedem 
solum  in  eandem  positionem  duxi,  et  bic  extendebatur. 


< 


12 

, Ut  mihi  magis  persuaderem,  crus  femoris  musculo- 
rum vi  moveri,  sequens  experimentum  institui. 

n.  Ischiadico  persecto,  inguinalem  quoque  infra 
ipsius  cum  ramo  conjunctivo,  conjunctionem  perscidi, 
ac  vidi,  quamquam  perfecta  femoris  immobilitas  succes- 
sit, crus  tamen  sine  vi  quidem  et  raro  sed  certo  ac  di- 
lucide modo  extendi  modo  flecti. 

Pedis  quoque  et  digitorum  motum  musculorum  fe- 
moris efficacitate  peragi , sequens  experimentum  me 
docuit.  * i 

S.  Ischiadico  et  inguinali  infra  cor  conjunctionis 
locimi  dissectis  etiam  ambos  ischiadici  ramos  per- 
scidi, quibus  musculi  femoris  instruuntur,  ita  ut  crus 
ct  pes  solius'  cruralis  fibrarum  particeps  esset.  — 
Brevi  post,  membrum  immobile  jacet.  Si  quis  au- 
tem hocce  eventu  acquieverit  et  ad  alia  experimenta 
transierit,  in  egregium  errorem  incidet.  Nam  si  paulis- 
per expectatur,  donec  animal  spasmo  corripiatur,  vel  si 
aliis  ipsius  corporis  partibus,  faciei,  dorso,  pharyngi  ete, 
irritamentum  dolorificum  offertur,  pes  et  digiti  omnibus 
reliquis  musculis  in  perfecta  quiete  perseverantibus, 
quamquam  leves  solum  tamen  dilucidos  motus  exhibent. 
Experimentum  revera,  quo  res,  de  qua  quaestio  est, 
certo  definitur  ct  comprobatur. 

T.  Sectio  ischiadici  ct  cruralis,  — Cruris  atque 
pedis  motus  omnino  impeditus.  Circa  femoris  motionem 
eadem  observantur  quae  ramo  conjunctivo  persecto  ob- 
scrv'ata  sunt.  Ubi  attractio  ad  abdomen  sublata  est,  in- 
guinalem admodum  tenuem  reperi,  ramum  autem  conjun- 
ctivum crassitudine  insignem.  Praeterea  saepcnuniero 
femur  quamquam  leniter  levari  vidi.  Eo  autem  femoris 
motu,  ab  experimento  N recedebant,  quod  si  hic  femori 
flexum  situm  exhibui  hoc  non  amplius  extendi  potuit, 

qnod  illis  sine  ulla  difficulfate  contigii  Quibus  exposi- 
tis si  eflectus  nervorum  sectionem  secutos  ad  illos  ner- 
vorum irritatione  provocatos  contulerimus,  quam  pul- 
chre eo  conveniant  intelligemus,  quod  secundum  fortio- 
rem aut  debiliorem  partium  convulsionem  irritatione 
nervi  profectam,  eodem  nervo  perscisso  eaedem  partes 
plus  aut  minus  paralysi  afficiebantur.  In  omnibus  bis 
experimentis  saepenumero  repetitis  et  in  magna  ranarum 
copia  institutis,  eam  viam  ingrediebar,  ut  "prius  obser- 
vationes factas  accurato  modo  litteris  traderem,  quam 
inquirerem,  quomodo  in  quaque  rana  anatomica  constru- 
ctio sese  haberet,  quippe  quae  sive  rami  inguinalem  cum 
crurali  conjungentis  decursu  sive  diversa  fibrarum  copia 
in  trunci  ramis  inclusa,  vario  modo  differt.  — Experi- 
mentorum, in  ranis  factorum,  quos  jam  attulimus,  effe- 
ctus, frequentissime  occurrunt.  — Circa  eventus  irrita- 
tione nervorum  exortos,  a Muellero  parum  recedunt,  in- 
signiter autem  illi,  nervorum  sectionem  secuti.  — Lon- 
gius a de  Daenio  experimenta  adhuc  memoranda  ab- 
eunt. Etiam  plexuum  quas  definivimus  res  anatomicae, 
in  experimento  hucusque  exhibitis  frequentissime  obviam  \ 
fiunt,  neque  dubito,  quin,  imprimis,  quod  ad  fibrarum 
in  trunco  principali  partitionem  attineat,  ab  illustrissimo 
Professore  Muellero  in  plexibus,  ad  experimenta  adhibi- 
tis caedem  repertae  sint. 

Jam  vero  ad  anatomicam  descriptionem  vel  potius 
definitionem  plexuum,  quibus  hucusque  facta  sunt  expe- 
rimenta, transeo,  ut,  id  quod  magni  momenti  est,  qualis 
inter  effectus  et  ^ anatomicam  constructionem  intercedat 
nexus  ac  consensus  sufGcienti  ratione  declaretur,  — Ac 
primum  ramus  conjunctivus  in  omnibus  ranis  ad  expe- 
rimenta hucusque  in  medium  delata  adhibitis  a crurali 
ad  inguinalem  tendit,  neque  ullam  in  eo  decussationem 

tictcgcro  valui.  Quae  res  ad  cxpcrlnientiim  A bene  qua- 
drat, quippe  quo  nonnisi  inguinalis  ramos  agitari  vidi- 
mus, porro  ad  experimentum  JB  quo  eodem  modo  et 
musculi  inguinalis  fibris  praediti  convelluntur,  deiii  ad 
experimentum  C quo  musculus  iliacus  convulsionibus  ca- 
ret reliqui  musculi  in  regione  inguinali  siti  subsultant, 
propterea  quod  a trunco  quoque  principali  tenues  ra- 
mos accipiunt,  tum  ad  E quum  soli  musculi  Inguinalis 
fibris  instx-ucti  agitantur,  ex  eadem  causa  ad  F quoque  ' 
quadrat,  deiu  ad  exper.  G quo  femoris  agitationes  de- 
siderantur, porro  ad  exper.  //,  quod  iliacus  convulsione 
non  corripitur , deinde  ad  exper,  I.  nam , ubi  mu- 
sculi femur  attrahentes  a crurali  rami  conjunctivi  ope 
sufficientes  fibras  accipiunt,  attractio  ad  abdomen  locum 
habuit  contrario  in  casu  deerat.  Deiu  ad  experim.  K \ 
quadrat,  quod  paucae  illae  fibrae,  quas  Ischiadicus  mu- 
sculus pectineo  et  adductoribus  per  truncum  communem 
notacque  decussationis  ope  adducit,  quamvis  in  illis  mu- 
sculis agitationes  provocare  valeant  (Exp.  C),  tamen  non 
sufficiunt  ad  efficiendos  motus. 

Bene  illa  res  quadrat  ad  Exp.  ilf  quum  pectineus 
ct  adductor,  qui  per  truncum  communem  a crurali  et  is- 
chiadico fibras  accipiunt,  tamen  nonnisi  raro  motus,  pro- 
creare valent,  atque  ubi  dilucide  observabantur,  ramos 
ad  Pectineum  ct  adductorem  vergentes  aliquantum  cras- 
siores reperi,  ita  ut  lentis  usus  qui  alias  crebro  opus 
erat,  non  exigeretur;  deiu  ad  exemp,  JV,  quod  musculi 
inguinales.  Inguinalis  fibris  sufficienter  instruuntur,  tum 
ad  E ex  O,  ex  iisdem  causis , quas  sui)  J\I  attulimus. 

Praeterea  expertum  nobis  est.  Cruralis  et  Ischiadici 
fibras  ita  decussari,  ut  omnes  rami  e trunco  principali 
profecti  iliorum  duorum  nervorum  fibras  contineant,  at- 
que in  plexibus  quibus  ad  memorata  experimenta  facien- 

<1,1  utebar,  diluciJe  cognoscitur,  cruralis  fibrarum  par- 
tem longe  majorem  ail  duos  illos  ramos  qui  femori  pro- 
vident, seso  conferre,  ita  quidomt  ut  modo  dextro  ramo 
modo  sinistro  major  copia  insit,  modo  uterque  aequalem 
quantitatem  complectatur , reliquam  autem  partem  cum 
trunco  principali  ad  crus  et  pedem  tendere.  Quod  au- 
tem ad  Iscbiadicum  attinet,  parvam  solum  ipsius  fibra- 
rum partem  in  duos  ramos  femori  providentes  transire, 
videmus,  ea  quoque  ratione,  ut  modo  dextro  modo  si- 
nistro major  modo  utrique  aequalis  copia  impertiatur. 
Reliqua  fibrarum  pars  eaque  multo  insignior  una  cum 
trunco  communi  ad  crus  et  pedem  decurrunt.  Quae  res 
gravis  sunt  monrtenti,  quum  multorum  experimentoimm 
effectus  optime  declarent.  Quibus  perspectis,  mirum  no- 
bis non  est,  femur  experimento  B fortiter  levissime  pe- 
dem moveri,  atque,  ut  in  hoc,  sic  in  aliis  experimentis, 
bene  intelliginius,  quid  sit,  quod  modo  dextrae  modo 
sinistrae  femoris  partis  musculi  magis  convellantur.  Etiam 
cum  illis,  quae  Muellcr  crurali  irritato,  observabat,  ex- 
posita anatomica  conditio  bene  convenit.  Ubi  neque  ei 
nempe  mihi  pedis  convulsiones  obviam  venerunt’,  fibra- 
rum ibi  copiam  nimis  exiguam  a Crurali  ad  pedem  se 
contulisse  censeo.  Adesse  enim  fibras  jam  docet  anato- 
mica disquisitio. 

Relatio  anatomica  modo  exposita  bene  quoqxie  cum 
Exp.  C.  convenit  ex  causis,  quae,  si  Ischiadici  fibrarum 
decursum  memoratum  ante  oculos  habemus,  facile  com- 
prehenduntur; dcin  cum  Exp.  K.,  quo  crus  et  pes  ma- 
gna fibrarum  Ischiadici  copia  instructa  femur  paucarum 
ejusdem  nervi  fibrarum  particeps,  quod  vim  et  mobilita- 
tem superant. 

Sine  difficultate  singulis  etiam  rationis  anatomicae 
cum  experimentis  O P Q It  S T consensus  intelllgitur. 

Demonstravi  supra  ramum  conjunctivum  saepe  trans- 
versa directione  situm  esse,  quo  in  casu  semper  fibra- 
rum hujus  rami  decussatio  locum  habet,  porro  explicui, 
in  hoc  ramo  etsi  a Crurali  ad  Inguinalem  tendat  et  vice 
versa,  etiam  nunquam  decussationem  adesse,  rariorem 
denique  esse  rami  conjunctivi  ab  Inguinali  ad  cruralem 
'transitum.  — Qualis  secundum  hasce  diversitates  effe- 
ctum sequatur  mutatio,  sciendi  cupidus,  sequentia  expe- 
rimenta institui. 

Quibus  in  casibus  ramus  conjunctivus  transversum 
aut  obliquum  situm  habuit,  cum  praesente  fibrarum  de- 
cussatione, similia  mihi  evenere  eaque,  quae  sequuntur. 

IT.  Inguinalis  irriialio.  Praeter  musculorum  Iliaci, 
Pectinei  Tensoris  fasciae  latae  adductorum  convulsiones, 
quas  jam  in  Exp.  A observavimus,  dilucidas  quauquam 
debiles  omnium  reliquorum  extremitatis  musculorum  agi- 
tationes offendi.  — Singulis  solum  in  casibus  hos  po- 
steriores musculos  agitationibus  vacare  vidi. 

Consensus  cum  AnaLonie.  Fibrae,  quas  in  ramo  in- 
guinalem cum  Crurali  conjungente  reperi,  in  omnes 
trunci  principales  ramos  sc  diffundunt,  quod  saepe  nu- 
mero vidi  jamque  ex  illis  quae  de  decussatione  dicta 
sunt  elucet.  — 

Qua  re  debiles  musculorum  extremitatis  agitationes 
declarantur.  — Qui  hujus  librarum  partitionis  et  decus- 
sationis in  ramo  conjunctivo  locum  habentis  ignarus  est 
facile  sed  falso  hoc  experimento  U ad  librarum  con- 
lluxum  probandum  uti  possit.  — Ubi  reliquos  extremi- 
tatis musculos  agitatione  cai*ere  vidi,  ibi  in  decussatione 
rami  conjunctivi  perpaucae  solum  librae  ab  inguinali  ad 
cruralem  transierunt.  — 

I’  Irritatio  cruralis  eosdem  eventus  liabuit,  quos 
sub  B memoravi. 


IV*,  Irritationis  Ischiadici  effectas  ab  cxpcrimcnt. 

- C effectibus  prorsus  non  abiere. 

X.  IrrUatio  rami  conjimcfivl.  Debiles  omnium  extre- 
mitatis musculorum  agitationes  observantur,  inguinali  re- 
gione non  excepta.  Quam  in  experim.  U attulimus,  de- 
finitio et  hic  valet.  Hoc  vero  experimentum  mirus  et 
inopinatus  sequitur  eventus  isque,  ut  falsae  de  fibrarum 
confluxu  opinioni  facile  aditum  aperire  possit.  (Irrita- 
tione rami  conjunctivi  facta  postquam  in  decussatione 
modo  fibras  ad  inguinalem,  modo  illas  ad  Cruralem  ac- 
cedentes perscideram,  modo  solorum  musculorum  in  re- 
gione inguinali  convulsiones,  -modo  solorum  reliquorum 

extremitatis  musculorum  agitationes  cessaverunt). 

I'.  Irritatio  inguinalis  ante  plexum,  parte  hujus 
nervi  post  plexura  sita  dissecta.  Leviter  totius  extremi- 
tatis musculi  convelluntur,  excepto  Iliaco,  singuli  tamen 
erant  casus,  quibus  agitationes  defuerunt,  cujus  rei  causa 
eo  quaerenda  est,  quod  decussationis  in  ramo  conjun- 
ctivo loco,  perpaucae  solum  ab  Inguinali  ad  Cruralem 
transeunt  fibrae.  Definitioni  sub  U propositae  ct  hic 
locus  potest  concedi.  Experimenta  eadem  ratione,  qua 
II  et  F instituta  eadem  effecerunt. 

Sectio  Inguinalis  ante  plexum  eadem  produxit,  quae 
Experim.  I.  Attractio  igitur  ad  abdomen  non  turbatur. 

E-xperimentorum  eodem  modo,  quo  Exp.  K L M 
N O P Q R factorum,  et  hic  iidem  erant  eventus.  Ex- 
perimenta ibi  facta,  ubi  ramus  conjunctivus  ab  Liguiiuali 
ad  Cruralem  tendit,  ubi  autem  fibrarum  decussatio  defi- 
cit, sunt  sequentia. 

In  ejusmodi  quoquo  plexibus  omnia  feci  cxpcrinicnta, 
quae  supra  exposui,  tamen  nonnisi  illa  hic  profero,  quae 
aliquam  diversitatem  exhibuerunt. 

Z.  IrrUcUlo  Inguhuills.  lidcm  cfTcctus,  quos  exp.  S 
ha^buit,  ideoque  ab  A recedentes.  Quod  maxime  cum 
rami  conjunctivi  praesente  decursu  convenit, 

a.  Irritatio  Cruralis  effectus,  ab  exemplo  S eo  dif- 
ferunt, quod  museul.  Iliacus  vacat  convulsionibus. 

b.  Irritatio  rami  conjunctivi  eadem  gignit,  quae  nunc 
cruralis  stimulatio  efficit,  omnia  tamen  minori  gradu. 

c.  Inguinalis  sectio.  Attractio  ad  abdomen  pror- 
sus turbata,  nonnisi  levissima  femoris  levatio  locum  ha- 
bet. Ili  eventus  de  Daenio  in  omnibus  factis  experimen- 
tis contigere,  quos  autem  ego  nonnisi  ubi  ramus  conjun- 
ctivus memorata  via  decurrebat,  constare  vidi.  Error, 
in  quem  de  Daen  iucidit,  facile  eo  declarari  potest,  quod 
verosimiliter  nimis  cito  ab  uno  experimento  ad  alia 
transiit,  quo  factum  est,  ut  attractio  paululum  serius 
excitata  cum  fugerit,  nisi  forte  in  ranis,  quas  ad  experi- 
menta facienda  adhibuit,  perpaucae  semper  a Crurali 
ad  Inguinalem  se  contulerint  fibrae,  quo  in  casu  et  ego 
attractionem  laesam  reperi.  (cf.  Exp.  I et  Z). 

Et  in  hoc  experimento,  quamdiu  etiam  cxpcctavcrim, 
quantaque  ranae  irritamenta  attulerim,  attractio  nulla 
successit. 

Anatomica  explicatio.  Inguinali  persecto  paucae  so- 
lum librae  a trunco  principali  ad  Pectineum  et  adducto- 
rem transeuntes  efficaces , restant  et  in  regionem  ingui- 
nalem aliquam  vim  exercent,  tamen  motibus  provocan- 
dis haud  sunt  idoneae.  Ad  expositionem  nunc  transeo 
experimentorum,  quae  experimentis  hucusque  a me  factis 
iisque  a Muellero  et  de  J)aenio  institutis  contrarios  ha- 
buerunt eventus,  camque  ob  causam  maximi  mihi  debent 
esse  momenti. 

d.  Irritatio  et  sectio  inguinalis,  ramique  conjunctivi 

eadem  cfreccrunt,  quae  priinU  experimentis  in  rana  in- 
stitutis, quibus  ramus  conjunctivus  a Crurali  ad  Ingui- 
nalem transiit,  fibrarum  decussatione  vacavit,  efiecta  erant, 
id  quod  anatomiae  consentaneum  est,  quum  et  hic  eodem 
omnino  modo  ramus  conjunctivus  se  habuit. 

e.  Irritatio  cruralis.  Effectus  illis  experi.  B pro- 
vocatis prorsus  contrarii,  vehementissime  nimirum  cru- 
ris et  pedis  musculi  agitantur,  levissime  femoris. 

y.  Irritatio  Ischiadici.  Prorsus  aliena  ab  exper.  C 
evenerunt.  Maxime  enim  femoris,  debilius  cruris,  debi- 
lissime pedis  musculi  subsultant. 

g.  Sectio  Cruralis.  Effectus  exper.  P effectibus 
contrarii.  Pedis  et  digitorum  motus  debilissimi  sunt,  ac 
diuturna  et  continua  opus  est  irritatione  ad  provocandos 
motus,  contra  femoris  motus  facili  negotio  procedunt, 
neque  haec  a nota  musculorum  relatione  dependent, 
quum  prius  attractionem  ad  abdomen  sectione  inguinalis 
infra  plexum  omnino  sustuli. 

h.  Ischiadici  sectio.  Effectibus  Exp.  Q prorsus 
contraria  evenere.  Pedis  et  digitorum  motus  validissimi 
sunt,  femoris  motus  levissimi  quidem,  sed  certo  dignos- 
cendi. Ilosce  effectus  in  duabus  ranis  adeptus  sum,  in 
quibus  igitur  dilucide  more  Ischiadicus  nervi  cruralis, 
hic  contra  Ischiadici  officio  fungebatur.  Absolutis  in 
Utraque  rana  experimentis,  totum  plexum  sectione  a ca- 
daveribus removi  ejusque  fibrarum  decursum  diligenter 
disquirebam.  Non  sine  stupore  inagnoque,  fateor,  oblec- 
tamento fibrarum  decursum  factis  experimentis  accurate 
respondere  reperi. 

Hic  fibrillarum  decursus  a communi  recedit.  Ten- 
dunt scilicet  cruralis  fibrae  maximam  partem  ad  infe- 
riorem trunci  communis  partem,  nec  nisi  exigua  in  ramos 

se  confert  ad  providendum  femoris  musculis.  Ischiadi- 
cus contra  plurimas  fibras  duobus  illis  ramis  admittit, 
parvam  solum  copiam  trunco  communi  ulterius  progre- 
dieiiii. 

Ilie  ultimus  experimentorum  inter  se  et  cum  ana- 
iome  consensus  tanti  est  momenti,  ut  vel  hic  unus  ad 
probandam  rei  in  quaestione  veritatem  sufficere  possit. 

Experimenta,  quae  omnium  maxime  fibrarum  cru- 
ralis et  Ischiadici  in  trunco  communi  decussationem 
definiant. 

i.  In  rana  trunci  communis,  eadem  ratione,  qua  a 
ile  Daenio  factum  est,  feci  sectionem  longitudinalem  dua-' 
rum  linearum  a cruralis  cum  Ischiadico  conjunctione 
inceptam,  prius  inguinali  jam  persecto.  Distinctos  quan- 
quam  debiliores  extremitatis  motus,  plerumque  extensio- 
nem femoris  ct  cruris  vidi.  Ne  dubii  de  hac  re  reliu- 
quamur,  femori  et  cruri  flexam  positionem  exhibeamus 
nccesse  est,  quod  si  factum  est,  corporis  irritationes  ve- 
hementem extensionem  adducunt.  Aliis  in  casibus,  non- 
nisi semel  mihi  obviis,  sola  flexu  aderat. 

k.  Postea  crurali  stimulum  intuli,  quo  dilucidae  fe- 
moris imprimis  externi  ipsius  lateris  convulsiones  ortae 
sunt,  cruris  pedisque  musculos  raro  idque  debiliter  con- 
velli, plerumque  agitatione  carere  vidi. 

l.  Irritatio  Ischiadici.  Musculorum  cruris  agitationes 
bene  dignoscendae,  femoris  nullae. 

Quae  experimenta  iterum  mirum  in  modnm  cum 
omnibus  hucusque  ame  factis  ct  cum  fibrarum  anatome  con- 
veniunt. Quanquam  enim  fibrae  ad  decussationem  per- 
tinentes persectae  fuerunt,  tamen  illae  extra  decussatio- 
nem rcctaque  directione  positae  illaesae  restant.  Quod 
modo  extensio  sola,  modo  flexio,  successit,  co  positum 

est,  quoti,  ut  jam  supra  exposui,  motio  dexter  modo  sini- 
ster trunci  communis  ramus,  modo  majorem  modo  mino- 
rem librarum  copiam  a Crurali  aut  Iscliiadico  accipit’ 
Porro  crurali  irritato  femoris  musculi  agitantur,  quum, 
ut  notum  nobis  est,  maxima  cruralis  fibrarum  copia  fe- 
mori, exigua  solum  cruri  adducitur,  ita  ut  longitudinali 
sectione  facta,  cruralis  fibrae  ad  femur  tendentes,  quan- 
quam  numero  decreverint,  semper  tamen  adhuc  sufficere 
possint  ad  validos  effectus  provocandos,  cruris  autem 
fibrarum  vis  illo  decremento  magis  magisque  infringatur. 
Simili  modo  cruris  agitationes  se  habent,  irritato  Is- 
chiadico. 

m.  Inguinali  jam  persecto,  transversam  trunci  com- 
munis duas  circiter  lineas  ab  origine  remotam,  facio  se- 
ctionem, quam  ad  ejus  dimidiam,  usque  partem  pro- 
sequor. Ab  initio  extremitas  paralysi  perfecta  tacta 
videtur.  Aliquo  autem  temporis  spatio  praeterlapso, 
vel  aliis  corporis  partibus  irritatis , mobilitas  resti- 
tuitur, quae  plerumque  sola  cruris  et  pedis  extensione 
manifestatur. 

n.  Crurali  irritato  femoris  musculi  convellebantur. 

o.  Ischiadici  stimulationem  nonnisi  cruris  et  pedis 
motus  sequebantur. 

Anatomica  explicatio  eadem  est,  quam  supra  suh 
Exp.  h attulimus.  Hic  tamen  monendum  est,  agitatio- 
nes, ubi  pars  nimis  parvam  fibrarum  copiam  contineat, 
difficile  observari,  ideoque  deficientes  videri. 

p.  Porro  cruralem  quoad  longitudinalem  directio- 
nem dimidiavi,  postea  unam  altoramque  partem  stimu- 
lavi atque  convulsiones  utriusque  partis  haud  alias  esse, 
ac  si  totus  uervus  irritatus  esset,  atque  eo  solum  rece- 
dentes reperi,  quod  musculi,  qui  crurali  irritato  leviter 
agitentur,  his  quam  levissimo  subsultant,  adeoque,  ut 

nonnisi  lente  aJiiibita  discerni  queant.  Eosdem  effectus 
Ischiadici  irriiationein  sequi  vidi.  Intelligimus  igitur, 
utranique  cujusquo  nervi  dimidiam  eadem  cum  toto  nervo 
cohaerere  proportione,  qua  Ischiadicus  et  Cruralis  cum 
trunco  communi  cohaereant.  Monendum  adhuc  est,  trunco 
communi  irritato,  aequalis  totius  extremitatis  convulsio- 
nes oriri. 

q.  Quum  Cruralem  et  Ischiadicum,  longitudinalem 
directionem  secutus,  in  plura  tenuia  fila  dividerem,  sin- 
gulis filis  stimulatis  nonnisi  partiales  suhsulius  succe- 
dere vidi  eosque  in  illis  musculis,  quibus  totus  nervus 
maximam  fibrarum  copiam  admisit,  quae  res  opinioni 
de  fibrarum  segregatione  bene  respondet.  Caeterum  Pro- 
fessor Mueller  primus  hoc  experimentum  instituit  (1). 

Quibus  experimentis  finitis  cognoscere  in  animo  erat, 
quales  medullae  spinalis  partium,  e quibus  nervi  ad  ra- 
nae plexum  lumbalem  prodeunt,  vel  irritatio  vel  sectio 
haberet  effectus.  Experimenta  hunc  in  scopum  facta 
certos  produxerunt  eventus. 

' 1.  Supra  septimam  vertebram  columnam  spinalem 

transverse  findo,  ita  ut  medulla  etiam  illo  loco  persece- 
tur.  Dcin  ambo  fila  metallica  singuli  galvanicarum  la- 
minarum paris  ad  superiorem  vertebrarum  canalis,  infra 
sectionem  residentis,  et  cum  extremitate  cohaerens  finem 
ita  applico,  ut  medulla  spinalis  ibi  tangatur,  ubi  nervum 
inguinalem  edit.  Vehementes  exoriuntur  convulsiones 
non  solum  musculorum,  qui  inguinalis  fibrarum  partici- 
pes sunt,  sed  tota  extremitas  ea  ratione  movetur,  ut 
modo  attractio  femoris,  modo  cruris  flexio,  modo  exten- 

sio  aliique  motus  in  conspicuum  veniant.  Omnes  autem 
agilationcs  validissime  perficiuntur.  Totius  extremitatis 
convulsiones  ex  irritationis  per  totam  inferiorem  medul- 
lae spinalis  partem  propagatione  oriuntur. 

2.  Dein  infra  locum,  quo  inguinalis  abiit,  columna 
vertebrarum  cum  medulla  spinali  persecta,  partem  se- 
gregatam medullae,  quae  inguinalem  emittit,  irritavi,  quod 
baud  alii  effectus  provocabantur,  ac  post  inguinalis  irri- 
tationem (Exp.  A),  Stimulatio  autem  illius  medul- 
lae partis,  quae  cruralem  et  ischiadicum  edit,  to- 
tius extremitatis  convulsiones,  musculis  quoque  inguina- 
libus inclusis,  efficit.  Caeterum  in  bis  ranis  ramus  con- 
junctivus a crurali  ad  inguinalem  se  confert. 

3.  Postea  infra  locum,  quo  cruralis  egreditur,  co- 
lumnam et  medullam  persecui.  Parte  medullae  segrega- 
tae quae  cruralem  emittit,  irritata,  tales  convulsiones 
secutae  sunt,  quales  in  Exper.  B,  irritato  crurali  vidi- 
mus. Infima  segregata  medullae  parte,  e qua  ischiadicus 
prodit,  stimulata,  agitationes  factae  sunt  aequales  illis, 
quae  irritatione  ischiadici  (Exp,  C)  profectae  erant. 
Quemadmodum  hucusque  medullae  spinalis  sectiones 
peragebam,  a superiore  scilicet  parte  ad  inferiorem  de- 
scendens, ita  etiam  contraria  directione  ab  inferiore  ad 
superiorem  partem  adseendens  medullam  persecabam, 
neque  alio  gradu  et  modo  mobilitatem  turbari  reperi, 
atque  sectionibus  nervorum  ipsorum  peractis  factum  est. 

Sub  finem  experimentorum  descriptorum  notare  ad- 
huc restat,  quali  cautione  et  cura  equidem  usus  sim,  et 
quisque  uti  debeat,  qui  effectus  certos  omnique  dubio 
alienos  exsequi  velit.  Praeter  illas  regulas  omnibus  ex- 
perimentis galvanisnii  ope  instituendis  communes,  hic 
quoque  sequentes  valent  neque  unquam  sunt  ncgli- 
gendae. 

1.  Priusquam  nervus  dissecetur  ad  mobiliiaiem  all- 
cujus  partis  tollendam,  observari  necesso  est,  utrum  illa 
pars,  nervo  illaeso  integra  gaudeat  mobilitate,  annon 
forsan  longa  strictaque  alligatione  vel  insigni  sanguinis 
jactura*  egregie  debilitata  vel  adeo  paralysi  facta  fuerit. 

2.  Qui  sectiones  in  nervos  instituere  volet,  ca- 
veat, ne  prius  irritationes  illis  afferat.  Galvanismus  enim 
et  instrumenta,  quae  vulgo  adhibentur,  mechanice  ner- 
vum laedunt,  quo  fit,  ut  tali  irritatione  praegressa,  falsi 
sectiones  singulas  sequantur  eventus. 

3.  Si,  nervo  aliquo  persecto,  extremitas  quamvis 
saepe  irritata,  motibus  tamen  carcat,  nunquam  negliga- 
mus,  aliis  corporis  partibus  stimulum  dolorificum  afferre, 
his  enim  in  casibus  sensibili tatem  extremitatis  laesam  at- 
que minutam  esse,  mirum  non  est. 

4.  Nervo  aliquo  ad  partis  mobilitatem  turbandam 
persecto,  quo  fieri  potest,  modo  rana  stimuletur,  dein 
autem  per  tempus  aliquod  exspectatur.  Saepe  enim  se- 
rius motus  partis  agitationibus  prorsus  deficientis  vel 
per  se  vel  spasmorum  quibus  sub  agone  corripi  solet, 
tempore  intrantes,  discernimus.  Ac  si  quis  in  eo  acqui- 
escet, quod  animal  salire  jubet,  tunc  observat  qualibus 
partibus  in  saliendo  non  utatur,  nunquam  cognoscet, 
partibus  quae  immobiles  videntur,  vim  adhuc  movendi 
inesso. 

Quibus  experimentis  absolutis,  quae  vario  modo  con- 
tra fibrarum  confluxum  militant,  fore  tamen  existimavi, 
qui,  omnibus  illis  experimentis  fibrarum  segregationem 
nequaquam  comprobari  argumenta  afferant.  Quum  enim 
in  quoque  decussationis  plexu  et  in  quaque  nervi  divi- 
sione fibrae  ita  diffundantur,  ut  quisque  nervus  post  de- 
cussatione et  ilivisione  positus  fibras  contineat  omnium 

supra  posiiorum,  irritatio  nervi,  sive  fibrae  in  plexu  de- 
cussationis et  in  divisionis  loco  confluunt,  sive  non  con- 
fluunt ad  omnes  directiones  post  plexum  decussationis 
et  divisionem  pergat  necesse  est.  Dein  abjiciant  illi, 
nos  solum  probasse  irritationis  eflectum  non  retrogra- 
dum esse,  per  ramos  cum  irritato  nervo  se  consocian- 
tes. Deinde  vim  nerveara  excitatam  recta  semper  linea 
ad  peripheriam  propagari,  ideoque  ostia  fibrarum  in  an- 
gulum confluentium  transgredi,  quin  retro  illa  permeat, 
unde  sequatur,  ut  fibrarum  aggregatio  nondum  sit  pro- 
bata. ' 

Utrum  haec  oppositio  jure  fiat,  annon,  vix  aliquis 
certis  argumentis  ductus,  dijudicare  valebit.  Nonne  enim 
hucusque  nos  fugit,  qualis  sit  vis  nervorum,  quomodo 
actiones  procedant,  quomodo  nervorum  fibrae  sub  actio- 
nem se  habeant?  Quai’e  illud  contradictum  non  prorsus 
rejiciendum  esse,  credo.  Experimentorum  factorum  va- 
rietas, quae  cum  anatomica  structura  semper  convenie- 
bat, dein  convulsiones  modo  fortiores  modo  debiliores  a 
fibrarum  copia  pendentes  jam  satis  quidem  fibrarum  se- 
gregationem probant.  Tamen  plura  experimenta  nova  esse 
instituenda  censui  ad  demonstrandam  fibrarum  segregatio- 
nem ab  illis,  quae  supra  contradicta  sunt,  prorsus  li- 
bera. 

I.  Truncum  communem  in  plexu  lumbali  ranae  ali- 
quot lineas  infra  ipsius  (trunci)  originem  ab  externo 
margine  ultra  mediam  partem  persecui.  Similem  sectio- 
nem feci  inferiori  loco  dimidiam  lineam  et  quod  excedit 
a prima  sectione  remotam,  ab  interiori  margine  ultra 
mediam  partem  persectam.  Accipi  potuit,  duas  illas  se- 
ctiones, quamvis  fibrae  decussarentur,  nimis  tamen  vici- 
nas esso,  quam  ut  restarent  adhuc  fibrae  illaesae.  Pri- 

mum  cruralem,  dein  ischiadicum,  postea  truncum  prin- 
cipalem ipsum  stimulavi  loco  supra  primam  sectionem 
sito,  nunquam-  autem  subsultus  observatus  est. 

Alias  sectiones  faciebam  aliis  directionibus  decur- 
rentes, semper  autem  ea  ratione,  ut  fibrae  in  decursu 
suo  interrumperentur,  quin  continuitas  massae  nervosae 
prorsus  tolleretur.  Quorum  experimentorum,  quum  sem- 
per eundem  haberent  effectum  descriptio  omnino  super- 
flua est. 

Ut  occurrerem  opponenti,  nervorum  effectum  per 
confluentem  fibram  (ab  ipso  acceptam)  nunquam  reverti, 
sequens  feci  experimentum  in  rana  plexu  lumbali. 

II.  In  plexu,  quo  notus  ramus  conjunctivus  a crurali 
ad  Inguinalem  descendit,  Inguinalem  infra  conjunctionem 
perscidi,  superiorem  dein  Inguinalis  extremitatem  sur- 
sum attraxi,  ita  ut  Inguinalis  ramus  conjunctivus  et  cru- 
ralis infra  conjunctionis  locum  ad  situm  fere  rectum  ad- 
ducerentur. 

Directione  quae  inde  profecta  est,  si  fibrae  conflue- 
rent, comunicatio  recta  fere  linea  decurrens  exoriretur, 
et  inguinalis  obtruncati  irritatio  ad  Cruralem  propaga- 
retur. Postquam  situm  descriptum  nervis  exhibueram, 
Inguinalem  obtruncatum  galvanismi  et  parvi  forcipis  ope 
magis  magisque  a superiori  ad  inferiorem  pariem  de- 
scendens irritabam,  sed  ne  minima  agitatio  observata  est. 
Et  haec  ergo  experimenta  veram  anastomosin  refellunt. 

Ac  postquam  consursus  gratia  quaestio- 
nem anatomico  phjsiologicam  elaborari , la- 
borem meum  praemio  coronatum  vidi. 

Tentamine  jam  rigorosoque  examine^  coram 
gratioso  medie,  ordine  absolutis,  spero  fore  ut 
dissertatione  tliesibusque  rite  defensis  summi 
in  medicina  et  chirurgia  honores  in  me  confe- 
rantur. 


THESES. 


!•  Frigoris  et  compressionis  ad  singulas  cor- 
poris partes  adhibitorum  effectus  similes 
' atque  secundum  varios  applicationis  gra- 
dus aequaliter  varii  sunt. 

2.  Emeticorum  usum  hjdrophobiae  maxime 
convenire  credo. 

3.  Tbeoretico  modo  probari  potest  neque  in 
cerebro  neque  in  medulla  spiuali  fibras 
confluere. 

4.  Tumore  morboso  in  cerebro  exstante,  ex- 
spiratio si  dolores  auget,  tumorem  in  cerebri 
peripberia  sedem  habere  indicat,  sin  pro- 
fundiore inspiratione  major  excitatur  do- 
lor, in  medio  cerebro  inhaeret. 

5.  Plexus  nervorum  organis  centralibus  vim 
et  perseverantiam  suppeditant,  ac  quomi- 
nus cito  exhauriantur  prohibent. 


6.  Ut  alteri  nervorum  radici  fibrae  motoriae 
alteri  sensiferae  insiint,  ita  certo  utraquo 
radix  fibras  continet,  quae  variis  modifica- 
tionibus modo  motus  modo  sensus  praesunt. 
Facile  igitur  in  radice  ad  motum  perti- 
nente fibrae  et  contractionis  et  expansio- 
nis aliaeque  accipi  possint. 

7.  Plexus  nervorum  ope  multis  involuntariis 
motibus  praecavetur. 

8.  Musice  hilaris  remediis  excitantibus,  tristis 
deprimentibus  est  adnumeranda. 

9.  Coitus  est  derivans. 

10.  Q,uaecunque  tliesis  dissertationibus  adji- 
cienda  non  nihil  dubii  contineat  ne- 
cesse  est. 

11.  Omnes  quas  equidem  proposui  theses, 
neque  ultima  excepta  aliquid  dubii  ha- 
bent. 

